कुनै पनि व्यक्तिको एक दिनको कमाइ कति होला ? हजार, लाख वा करोड । तर, पत्याउन गाह्रो पर्छ, गएको वर्ष भारतका धनाढय मुकेश अम्बानीले प्रत्येक दिन ३ अर्ब भारुको कमाइ गरे ।
बाक्र्लेज हरन इन्डियाद्वारा प्रकाशित भारतीय धनाढयहरूको नालीबेली समेटिएको प्रतिवेदनले अम्बानीको आम्दानी दिनहुँ ३ अर्बले बढेको जनाएको छ ।
उनको कम्पनीको सेयर मूल्यमा भएको वृद्धिले यस वर्ष अम्बानीको सम्पत्ति अघिल्लो वर्षको तुलनामा ४५ प्रतिशतले बढेर ३ लाख ७१ हजार करोड भारु पुगेको प्रतिवेदनलाई उद्धृत गर्दै भारतीय दैनिक ‘द इकोनोमिक टाइम्स’ ले लेखेको छ ।
यसबारे अाजकाे नेपालबाट कान्तिपुर दैनिकले समाचार लेखेकाे छ । सम्पत्तिमा भएको त्यस्तो वृद्धिले रिलायन्स इन्डस्ट्रिजका अध्यक्ष ६१ वर्षीय अम्बानी लगातार सातौं वर्ष पनि भारतका सबैभन्दा धनाढय व्यक्तिमा दरिन पुगेका छन् ।
स्मरणरहाेस् यसअघि भारतकाे एक तथ्यांकले भनेकाे थियाे, ‘भारतका ४० प्रतिशत जनता जनता अहिले पनि २ डलरमा बाँच्न विवश छन् ।’
भारतमा धनी र गरिबबीचकाे यही तथ्यांकलार्इ मध्यनजर गरेरै हुनुपर्छ धेरैले भारतकाे लाेकतन्त्रले धनीहरूकाे लाेकतन्त्र भनेर भन्ने गरेका छन्।
यतिधेरै व्यापार घाटा ! यस वर्षकाे पहिलो महिनामै व्यापार घाटा १ खर्ब १३ अर्ब, अघिल्लो वर्षभन्दा ६२ प्रतिशत बढी